**PRIJAVNICA**

(oddajte v svetovalni službi do 13. marca 2021)

Svojega otroka \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, rojenega \_\_\_\_\_\_\_\_\_\_\_\_\_\_\_\_\_\_\_, ki bo v

*(ime in priimek) (datum rojstva)*

šolskem letu 2021/2022 obiskoval 1. razred *(obkrožite ustrezno številko)*:

1. Osnovne šole Trebnje
2. Podružnične šole Dobrnič
3. Podružnične šole Dolenja Nemška vas
4. Podružnične šole Šentlovrenc

prijavljam v:

**JUTRANJE VARSTVO:** DA od \_\_\_\_\_\_\_\_\_\_\_\_\_\_\_\_\_\_\_ NE

*(vpišite uro, ob kateri boste pripeljali otroka v JV)*

**PODALJŠANO BIVANJE:** DA NE

V podaljšanjem bivanju bo ostal do *(obkrožite predlagani termin)*:

12.45 13.35 14.25 15.15 16.05

**NEOBVEZNI IZBIRNI**

**PREDMET ANGLEŠČINA:** DA NE

ŠOLSKI PREVOZ in ŠOLSKA PREHRANA: Prijavo na prehrano in prevoz nam boste posredovali na roditeljskem sestanku za starše bodočih prvošolcev, ki bo predvidoma ob koncu šolskega leta 2020/2021.

Datum: \_\_\_\_\_\_\_\_\_\_\_\_\_\_\_\_\_\_ Podpis staršev: \_\_\_\_\_\_\_\_\_\_\_­­­\_\_\_\_\_\_­­­­­­­­­­­­­­­­\_\_\_\_\_\_\_

**INFORMACIJE O PODALJŠANEM BIVANJU, JUTRANJEM VARSTVU IN NEOBVEZNEM IZBIRNEM PREDMETU ANGLEŠČINA**

**Podaljšano bivanje**, ki ga urejata Zakon o osnovni šoli in Zakon o organizaciji in financiranju vzgoje in izobraževanja, osnovna šola organizira v okviru razširjenega programa. Podlaga za vključevanje učencev in oblikovanje oddelkov podaljšanega bivanja so **pisne prijave staršev**, ki morajo odražati dejanske potrebe in realni čas dnevnega in tedenskega zadrževanja otrok v podaljšanem bivanju. V času podaljšanega bivanja se učenci učijo, opravljajo domače naloge in druge obveznosti in sodelujejo pri kulturnih, športnih, umetniških in drugih dejavnostih. Pri organizaciji podaljšanega bivanja moramo ravnati racionalno, preveriti moramo vse možnosti za organizacijo kombiniranih oddelkov, oddelke moramo v kasnejših urah, ko se delež učencev zmanjšuje, združevati. Osnovna šola Trebnje bo v šolskem letu 2021/2022 predvidoma organizirala podaljšano bivanje za učence od 1. do 5. razreda. Zato potrebujemo natančno število učencev, ki bi želeli obiskovati podaljšano bivanje. Le tako bomo lahko zagotovili vključitev vsem tistim, ki bi to res potrebovali. Za učence bomo organizirali podaljšano bivanje do ure, ki jo boste navedli na prijavnici. Vse morebitne spremembe boste starši pisno posredovali šoli. Varstvo vozačev, ki ga organiziramo v šoli, ne sodi v okvir podaljšanega bivanja.

**Jutranje varstvo** je sestavina razširjenega programa devetletne osnovne šole. Pri načrtovanju vzgojno-izobraževalnega dela za prihodnje šolsko leto potrebujemo natančno število učencev v jutranjem varstvu. Varstvo bomo izvajali v šoli, ki jo bo otrok obiskoval. Izvajali ga bomo od šeste ure dalje, glede na število prijav.

Osnovna šola Trebnje bo učencem 1. razreda ponudila **poučevanje prvega tujega jezika – angleščino** kot neobvezni izbirni predmet. Tuji jezik je pri ocenjevanju izenačen z obveznimi predmeti osnovne šole. Prisotnost učencev pri neobveznem izbirnem predmetu se obravnava enako kot pri obveznih predmetih, vsako odsotnost morajo starši opravičiti. Učenec, ki si izbere neobvezni izbirni predmet, ga mora obiskovati do konca pouka v tekočem šolskem letu.

Trebnje, 25. 1. 2021 Ravnatelj

Rado Kostrevc